50 vjetori i Marshimit në Uashington
Rëndësia e Protestave Paqësore për Lëvizjen Amerikane për të Drejtat Civile
Suksesi i Lëvizjes Amerikane për të Drejtat Civile dhe i luftës për barazinë racore në Shtetet e Bashkuara shërben u bën nder miliona afrikano-amerikanëve të cilët luftuan kundër diskriminimit racor në vitet ‘60. Diçka tjetër e rëndësishme ishte strategjia e të protestuarit për të drejta të barabarta pa përdorur dhunën. Udhëheqësi i të drejtave civile, Martin Luther King, ishte një nga përkrahësit e kësaj strategjie si një alternativë në vend të kryengritjes me armë. Kleriku Martin Luther King ishte frymëzuar për lëvizjen pa dhunë nga mësimet e udhëheqësit indian Mahatma Gandhi. Në të gjithë jugun e Amerikës, zoti King vuri në pah paragjykimet e padrejta. Të udhëhequr nga zoti King, miliona afrikano-amerikanë dolën në rrugë për të protestuar paqësisht, me akte mosbindjeje civile dhe bojkote ekonomike. Klerikja Bernice King thotë se babai i saj e dinte se mënyra e padhunshme ishte e rëndësishme. Lëvizja e padhunshme u provua në vende si Birmingami i Alabamës. Zoti William Bell është kryebashkiaku i qytetit. Në vitin 1965, një marshim për të drejtat e votimit në Selma të Alabamës u shënua në histori si “e diela e përgjakshme.” Kongresmeni John Lewis udhëhoqi marshimin. Zoti Andrew Young, një nga ndihmësit më të afërt të zotit King, bëri thirrje për qetësi pas padrejtësisë. Në Birmingam imazhet e policisë duke përdorur qentë për sulm dhe pompa uji për të shpërndarë fëmijët e shkollës u transmetuan rreth botës. Prokurori Richard Cohen flet mbi ndikimin e këtyre fotografive. Në gusht të vitit 1963, mijëra zezakë dhe të bardhë u mblodhën për Marshimin në Uashington. Ishte paqësor dhe pa arrestime. Zonja Shirley Gavin Floyd, shoqe e njërës prej viktimave u traumatizua nga vrasjet. Shumë zezakë deshën të hakmerreshin. Ndër ta ishte edhe kongresmeni Bobby Rush i cili në vitet ’60, ishte anëtar i grupit militant Panterat e Zeza. Disa udhëheqës e përshkruajnë lëvizjen për të drejtat civile si lufta e dytë civile e Amerikës. Zoti Ben Jealous, presidenti i Shoqatës Kombëtare për Përparimin e Njerëzve me Ngjyrë, organizata më e vjetër e vendit për të drejtat civile,thotë se fushata e padhunshme fitoi zemrat dhe mendjet amerikane. Historianët thonë se pavarësisht pengesave, lëvizja e padhunshme solli rezultate të qëndrueshme në drejtim të ofrimit të të drejtave të barabarta dhe lirive për të gjithë amerikanët.